Բայց չէ՞ որ Հայաստանը ոչ միայն արևոտ երկիր է՝ ի տարբերություն մառախլպատ Իսլանդաիայի, այլև տաք ջրերով է հարուստ, ինչը նշանակում է՝ ընդերքում կուտակված ջերմության օջախներ ունի: Ընդերքի ու արևի ջերմությունը լիովին բավական կլինեն, որպեսզի Հայաստանի ամբողջ էլեկտրաէներգիայի պահանջարկը բավարարվի: Իսկ եթե սրան գումարենք նաև քամիների ու լեռնային գետերի ուժը, որոնք նույնպես խելացի կառավարվող երկրներում էլեկտրաէներգիայի են վերածվում, ապա մնում է միայն զարմանալ, թե մենք ինչո՞ւ ենք ինքներս մեզ վառելիքաէներգետիկ կախվածության մեջ գցում: